- ప్రకటన
- <
- 14
- >

14
మెండపిల్ల తెన్ జోచయ్ జల మాన్సుల్ టీఁవిలిసి
1 తెదొడి అన్నె దెకిలయ్, ఈందె! *14:1 ‘సీయోను డొంగ్రు’ చి ‘యెరూసలేమ్ పట్నుమ్’ మెలె, ఎత్కి అదికారుమ్ తిలొ దేముడు జితి టాన్‌క, మెలె పరలోకుమ్‍క, టాలిచ నవ్వొ జవుల.సీయోను డొంగ్రె జో †14:1 మెలె యేసుప్రబు.మెండపిల్ల టీఁవ తా, జో తెన్ అన్నె కొన్స టీఁవొజ తిల మెలె, ‡14:1 ఈంజ నంబర్‍చి అర్దుమ్ కిచ్చొ మెలె, ‘పూర్తి జలిసి’, ‘ఒగ్గర్ జలిసి’, చి ఇన్నె, ‘యేసుక నంపజలస మొత్తుమ్‍చి లెక్క పూర్తి జలిసి’. ఈంజ నంబర్ జయి టాలికచి నంబర్. ఎక్కి జయి నంబర్‍చి ఎత్లయి జవుల మేనుమ్ నాయ్, గని ‘జోవయింక నంపజలస ఒగ్గర్ ఒగ్గర్‍జిన్ జవుల’ మెలి అర్దుమ్ ఇన్నెతెన్ కెరనుమ్‍దె. పూర్గుమ్ తెంతొ యూదుల్‍తె బార సెకుమ్‍లు తిల, చి యేసుక బారజిన్ సిస్సుల్ తిల. పడ్తొ జోవయించ బారజిన్ సిస్సుల్ జోవయించ బారజిన్ బారికుల్ జల. 144,000 మెలె, బార బార వెయిలు. మెలె 12వెయిలు x 12వెయిలు x 1000 = 144,000.పుంజెక్ దొన్ని విసొ చెత్తర్ వెయిల్‍జిన్ జోవయించి నావ్, దేముడుచి నావ్ జోవయించ నిర్డెలె రెగ్డవన్ల మాన్సుల్ తిల. 2 అన్నె, ఒగ్గర్ పానివొ సూఁయి జతి అవాడ్ రితిచి, ఉర్ముల్ కెర్లి వెల్లి అవాడ్ రితిచి, పరలోకుమ్ తెంతొ చి, ఏక్ అవాడ్ సూన్లయ్. ఆఁవ్ సూన్లి అవాడ్ అన్నె కీసి తిలి మెలె, వీనెల్‍తె బజయ్‍తి అవాడ్‍చి రితి తిలి. 3 జలె, జేఁవ్ ఎతివాట్‍జిన్ మాన్సుల్ సింగాసనుమ్‍చి మొక్మె, సిఙాసనుమ్‍చి సుట్టునంత టీఁవొజ తా §14:3 4:6-8.చెత్తర్ జీవుల్‍చి మొక్మె, చి *14:3 4:4.విస్సెక్ చెత్తర్‍జిన్ వెల్లెల మాన్సుల్‍చి మొక్మె, నొవి గనుమ్ గాయితె తిల. ఈంజ బూలోకుమ్‍చి రాజిమ్ తెంతొ గెనన్ల, ఈంజేఁవ్ పుంజెక్ దొన్ని విసొ చెత్తర్ వెయిల్‍జిన్ మాన్సుల్‍క పిట్టవ, జా గనుమ్ అన్నె కో సికుక నెతిర్తి. 4 ఈంజేఁవ్ మాన్సుల్ కీస మాన్సుల్ మెలె, సుద్ది తా, తేర్‍బోదల్ తెన్ నే బెదిల సుదల్, లంజె నే జలస. ఈంజేఁవ్ దేముడుక, మెండపిల్లక ముల్తి నాయ్, వేర ‘దేముడ్లు’ మెలసచి పట్టి గెతి నాయ్. ఈంజేఁవ్, జలె, మెండపిల్ల కేనె గెలె కి, జోచి పట్టి గెతతి. ఒండి లోకుమ్‍చ మాన్సుల్ తెంతొ దేముడుచి మెండపిల్లక దిలి తొలి పండ్లు జతి రితి ఇన్నెయింక మెండపిల్ల అన్నె †14:4 నెంజిలె ‘నెతొవ అస్సె’. 3 నంబర్‍తె కి అన్నె గెనన్లసక గెనన్లసక నెతొవిలస మెనుక జయెదె.గెననయ్ అస్సె. 5 జోచి పున్నిమ్ ఇన్నెయింకయ్ జొయ్యి దా అస్సెచి రిసొ, ఇన్నెచి చోండితె కిచ్చొ అబద్దుమ్ తయె నాయ్.
సుబుమ్ కబుర్ సూనయ్‍తొ దూత ఉడ్డితె తిలిసి
6 తెదొడి, అన్నెక్ దూతక దెకిలయ్. పొద్దు ఆగాసుమ్‍చి మదెనె జో ఉడ్డితె తిలొ. కిచ్చొక మెలె, బూలోకుమ్‍తె జితస్‍క, ఎత్కి రాజిమ్‍చక, ఎత్కి సెకుమ్‍చక, ఎత్కి బాసచక, కెఁయఁక తెఁయఁక తతి పాడ్ నే జతి సుబుమ్ కబుర్ ఎత్కి ప్రెజల్‍క సూనవుక మెన, జా సుబుమ్ కబుర్ దెరన గెతె తిలొ. 7 అన్నె, జో గట్టిఙ అవాడ్ కెరన కిచ్చొ మెన కేక్ గలన్లొ మెలె, “దేముడుక బియఁ కెర జోక గవురుమ్ కెర! కిచ్చొక మెలె, జో ఎత్కి మాన్సుల్‍క పరిచ్చ కెర సిచ్చ కెరుక, బవుమానుమ్ దెతి గడియ పాఁవ జా అస్సె. అన్నె పరలోకుమ్, బూలోకుమ్, సముద్రుమ్, పానిచ ఊంటలు జెర్మయ్‍లొ జోకయ్ నంపజా బక్తి కెర!” మెన సాడుప కెర్లన్.
8 అన్నెక్ దూత, జలె, ఇన్నెతెన్ దొన్నిచొ, జో అగ్గెచొ చి పట్టి ఉడ్డ గెచ్చ, కిచ్చొ మెలన్ మెలె, ‡14:8 టాలిక రోమ్ పట్నుమ్‍క ‘బబులోను’ మెంతతి, ఈంజ ‘డీసయ్‍లిస్’ చి పుస్తకుమ్‍తె.“వెల్లి బబులోను పట్నుమ్ సేడ అస్సె. ఎత్కి ప్రెజల్‍క జాచి లంజె ఆస, రగుమ్‍చి ద్రాచ రస్సుమ్ పియడ్లిసి జా.” మెన సాడుప కెర్లన్.
9 పడ్తొ అన్నెక్ దూత, ఇన్నెతెన్ తిన్నిచొ; జేఁవ్ దొన్ని దూతల్‍చి పట్టి ఉడ్డితె తా కిచ్చొ మెన సంగిలన్ మెలె, “కో జో జంతుక చి జోచి బొమ్మక బక్తి కెరుల గే, జోచి గుర్తు కచి నిర్డె గే అత్తి గే, గలవనుల గే, 10 జోవయించి తప్పుక దేముడుచి కోపుమ్‍చి సిచ్చచి ద్రాచ రస్సుమ్ కచితుమ్ కిచ్చొ పాని గట్ర నే బెదయ్‍తె, జోచి ఒగ్గర్ కోపుమ్‍చి గిన్నతె పివులచి పరలోకుమ్‍చి సుద్దిచ జోచ దూతల్‍చి మొక్మె, చి మెండపిల్లచి మొక్మె, ఎరన జతి ఎడ్ది జతి ఆగి లగితి వెల్లి ఆగి గొయ్‍తెచ బాదల్ సేడుల. 11 జేఁవ్‍చి జా సిచ్చచి దుమ్మొ కెఁయఁక తెఁయఁక బార్ జతె తా వెగ గెతయ్. జో జంతుక చి జోచి బొమ్మక జొకర్తసక చి జోచి గుర్తు గలవన్లసక, రాతి మెద్దెనె కిచ్చొ నే పుండితె తవుల.” మెన దూత సాడుప కెర్లన్. 12 ఈంజ కోడుతె కిచ్చొ జాగర్త బెదితయ్ మెలె, యేసు ప్రబుచయ్ జల మాన్సుల్, మెలె దేముడుచి కోడు రితి ఇండితస, యేసుచి ఉప్పిర్‍చి నముకుమ్‍తె ఇండితస, జేఁవ్ బాదల్ ఓర్సుప జా నిదానుమ్‍తె తంకయ్.
ప్రబుచి తెడిచి విస్రాంతిచి రిసొ పరలోకుమ్ తెంతొ అవాడ్
13 తెదొడి పరలోకుమ్ తెంతొ చి ఏక్ అవాడ్ సంగిలిసి కిచ్చొ సూన్లయ్ మెలె, “ఏక్ కోడు రెగుడు. అప్పె తెంతొ యేసుప్రబుచి తెడి తా కో మొరుల గే, జోవయింకయ్ చెంగిలి. మెలె, దేముడుచి సుద్ది తిలి ఆత్మ కిచ్చొ మెన్‍తయ్ మెలె, కిచ్చొక జోవయింక చెంగిలి మెలె, జేఁవ్ ఇండిలి బుద్ది జోవయింతెన్ బెదయ్ జెతయ్, చి జోవయించ కమొ కెర కేడయ్‍లిస్‍క అప్పె సెలవ్ తెన్ తవుల.” మెన సంగితయ్ మెన పరలోకుమ్ తెంతొ చి జా అవాడ్ సంగిలన్.
బూలోకుమ్‍చి పంటొ
14 అన్నె ఆఁవ్ దెకితికయ్, ఆదె! కిచ్చొ మెలె, చొక్కిలి మబ్బు, చి జా మబ్బుతె కో వెస అస్సె మెలె, మాన్సు జా జెర్మున్ అయ్‍లి రగుమ్‍చొ ఎక్కిలొ వెస అస్సె. జోచి బోడితె బఙర్‍చి కిరీటుమ్, జోచి అత్తి వాండి కెర్లి కొడ్వెలి అస్సె.
15 తెదొడి అన్నెక్ దూత దేముడుచి గుడి తెంతొ బార్ జా, గట్టిఙ అవాడ్ కెరన, జా మబ్బుతె వెసిలొసొక కిచ్చొ మెన కేక్ గలన్లొ మెలె, “బూలోకుమ్‍చి పంటొ పూర్తి పిక అస్సెచి రిసొ, లాయితి సమయుమ్ జా అయ్‍లి. జాకయ్, తుచి కొడ్వెలి దెరన లాయి!” మెన కేక్ గలొ. 16 తెదొడి మబ్బుతె వెసిలొసొ బూలోకుమ్‍చి పంటొ పూర్తి జోచి కొడ్వెలి తెన్ §14:16 మత్తయి 13:24-30 దెక. చెంగిల్‌చి తిఁయ తయెదె, వెర్రిచి డయ గెలెదె.
మత్తయి 13:36-43 దెక. జోవయించి పున్నిమ్ జలసక పరలోకుమ్‍తె తిఁయ తయెదె, పాపుమ్ తెన్ తాఁ గెలసక వెల్లి ఆగి గొయ్‍తె గలెదె.సప్ప కెర కేడయ్‍లన్.
బూలోకుమ్‍చి పంటొ దూత లాయిలిసి
17 తెదొడి అన్నెక్ దూత పరలోకుమ్‍చి దేముడుచి గుడి తెంతొ బార్ జలన్. జో వాండి కెర్లి కొడ్వెలి దెరన అస్సె. 18 తెదొడి, అన్నె, ఒత్తచి బలి దెతి టాన్ తెంతొ అన్నెక్లొ దూత బార్ జలన్. ఈంజొ దూతక ఆగిచి ఉప్పిరి అదికారుమ్ తిలి. వాండిచి కొడ్వెలి దెర్లొ దూతక కేక్ గల కిచ్చొ మెన గట్టిఙ అవాడ్ కెరన ఆగిచి ఉప్పిరి అదికారుమ్ తిలొ దూత సంగిలన్ మెలె, “తుచి కొడ్వెలి దెరన, ద్రాచ గెలల్‍చ, గొచ్చల్‍చ పండ్లుచి పంటొ లాయి! జా పండ్లు పిక అస్తి!” మెన సంగిలన్. 19 జాకయ్, జో దూత బూలోకుమ్‍తె జోచి కొడ్వెలి తెన్ బూలోకుమ్ ఎత్కిచి ద్రాచ పంటొ లాయిలన్, చి దేముడుచి కోపుమ్‍చి సిచ్చ జతి జోచి గన్నతె గల దిలన్. 20 పట్నుమ్‍చి కోట ఒత్తల్‍తొచి జా రస్సుమ్ గెచ్చయ్‍తి గన్నతె పండ్లు సుఁదిల, చి జా సుఁదిలిస్‍చి గన్న తెంతొ లొఁయి సూఁయి జా గెలి. కెద్దిచి మెలె, ఏక్ గోడొక చప్లయితి కలెమ్‍చి ఎదిలి డోంకుతె జా లొఁయి బెర కెద్ది దూరిక పాఁవిలి మెలె, దొన్ పుంజొ మయిలుచి ఎదిలి దూరి పాఁవిలి.

- ప్రకటన
- <
- 14
- >

*14:1 14:1 ‘సీయోను డొంగ్రు’ చి ‘యెరూసలేమ్ పట్నుమ్’ మెలె, ఎత్కి అదికారుమ్ తిలొ దేముడు జితి టాన్‌క, మెలె పరలోకుమ్‍క, టాలిచ నవ్వొ జవుల.

†14:1 14:1 మెలె యేసుప్రబు.

‡14:1 14:1 ఈంజ నంబర్‍చి అర్దుమ్ కిచ్చొ మెలె, ‘పూర్తి జలిసి’, ‘ఒగ్గర్ జలిసి’, చి ఇన్నె, ‘యేసుక నంపజలస మొత్తుమ్‍చి లెక్క పూర్తి జలిసి’. ఈంజ నంబర్ జయి టాలికచి నంబర్. ఎక్కి జయి నంబర్‍చి ఎత్లయి జవుల మేనుమ్ నాయ్, గని ‘జోవయింక నంపజలస ఒగ్గర్ ఒగ్గర్‍జిన్ జవుల’ మెలి అర్దుమ్ ఇన్నెతెన్ కెరనుమ్‍దె. పూర్గుమ్ తెంతొ యూదుల్‍తె బార సెకుమ్‍లు తిల, చి యేసుక బారజిన్ సిస్సుల్ తిల. పడ్తొ జోవయించ బారజిన్ సిస్సుల్ జోవయించ బారజిన్ బారికుల్ జల. 144,000 మెలె, బార బార వెయిలు. మెలె 12వెయిలు x 12వెయిలు x 1000 = 144,000.

§14:3 14:3 4:6-8.

*14:3 14:3 4:4.

†14:4 14:4 నెంజిలె ‘నెతొవ అస్సె’. 3 నంబర్‍తె కి అన్నె గెనన్లసక గెనన్లసక నెతొవిలస మెనుక జయెదె.

‡14:8 14:8 టాలిక రోమ్ పట్నుమ్‍క ‘బబులోను’ మెంతతి, ఈంజ ‘డీసయ్‍లిస్’ చి పుస్తకుమ్‍తె.

§14:16 14:16 మత్తయి 13:24-30 దెక. చెంగిల్‌చి తిఁయ తయెదె, వెర్రిచి డయ గెలెదె. మత్తయి 13:36-43 దెక. జోవయించి పున్నిమ్ జలసక పరలోకుమ్‍తె తిఁయ తయెదె, పాపుమ్ తెన్ తాఁ గెలసక వెల్లి ఆగి గొయ్‍తె గలెదె.

© 2018 WBT